**Hapet Thirrja për Mobilitete (Bursa) Studentësh të UPT-së në kuadër të Marrëveshjes KA1 të Programit Erasmus +**

**në Universitetin e Poitiers, Francë.**

Në kuadër të programit Erasmus + dhe Marrëveshjes KA1 bilaterale, është hapur thirrja për aplikime për bursa për mobilitete për studentët e Universitetit Politeknik të Tiranës, Fakulteti i Inxhinierisë Mekanike, Departamenti i Prodhim Menaxhimit, në Universitetin e Poitiers, Francë.

**Llojet e mobilitetit përfshijnë:**

Shkëmbimin e studentëve të nivelit Master i Shkencave për studime.

**Nivelet e mobilitetit për studentët:**

 ***Master i shkencave*** (Studentët duhet të jenë të regjistruar në programin e studimit Master i Shkencave, "Inxhinieri Mekanike" në vitin e parë ose të dytë, Master i Shkencave, "Inxhinieri Ekonomike" në vitin e parë ose të dytë në Universitetin Politeknik të Tiranës, Fakulteti i Inxhinierisë Mekanike.

**Kohëzgjatja e bursave dhe numri total i studentëve:**

 Master i shkencave, një periudhë 1 vjeçare, Shtator 2023 – Shtator 2024, **5 studentë**.

 ***Master i shkencave*** (Studentët duhet të jenë të regjistruar në programin e studimit Master i Shkencave, "Inxhinieri Mekanike", Profili Energjitikë në vitin e parë ose të dytë, në Universitetin Politeknik të Tiranës, Fakulteti i Inxhinierisë Mekanike.

**Kohëzgjatja e bursave dhe numri total i studentëve:**

 Master i shkencave, një periudhë 1 vjeçare, Shtator 2023 – Shtator 2024, **2 studentë**.

 ***Master i shkencave*** (Studentët duhet të jenë të regjistruar në programin e studimit Master i Shkencave, "Inxhinieri Materiale", në vitin e parë ose të dytë, në Universitetin Politeknik të Tiranës, Fakulteti i Inxhinierisë Mekanike.

**Kohëzgjatja e bursave dhe numri total i studentëve:**

 Master i shkencave, një periudhë 1 vjeçare, Shtator 2023 – Shtator 2024, **1 student**.

**Dokumentat e nevojshme për aplikim për studentët:**

- CV;

- Kopje e Pasaportës;

- Vërtetim studenti;

- Diplomë e nivelit Bachelor;

- Listë notash të studimeve Bachelor për studentët Master viti i parë dhe Listë notash të studimeve Master për studentët Master viti i dytë;

- Aplikuesit duhet të kenë mesatare të studimeve mbi 7.0.

- Letër Motivimi;

- Çertifikatë e gjuhës së huaj\*;

\**Ofrohen kurset e studimit në gjuhën franceze ku niveli minimal i kërkuar për gjuhën është B2. Studenti duhet të plotësojë nivelin minimal të kërkuar për gjuhën, duke e vërtetuar me çertifikatën përkatëse të gjuhës së huaj përpara afatit të nisjes (Shtator 2023).*

***Afati për aplikim për studentët: deri më 10 Shkurt 2023***

Aplikimi kryhet pranë Fakultetit të Inxhinierisë Mekanike.

Të interesuarit mund të drejtohen pranë Departamentit të Prodhim Menaxhimit, për të dorëzuar dokumentacionin përkatës. (Kontaktoni Dr. Ilo Bodi, email: ibodi@fim.edu.al)

Për informacione shtesë në lidhje me procesin e aplikimit mund të kontaktoni në email: rkodra@upt.al , abeqo@upt.al